PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ৩১ অগাস্ট, ২০২০
কোভিড-১৯এর বিরুদ্ধে লড়াই-এ আরো একধাপ এগোল দেশ- ৪.২৩ কোটি নমুনা পরীক্ষা হয়েছে মহারাষ্ট্র, অন্ধ্রপ্রদেশ ও কর্ণাটক- এই তিন রাজ্যেই মোট সংক্রমণের ৪৩% ঘটনা ঘটেছে
কোভিড-১৯ মহামারীর মোকাবিলায় ভারত নমুনা পরীক্ষার ক্ষমতা বৃদ্ধি করছে। জানুয়ারী মাসে শুধুমাত্র পুণেতে একটি পরীক্ষাগারে নমুনা পরীক্ষা করা যেত, আর আগস্টের শেষে দৈনিক ১০লক্ষের বেশী নমুনা পরীক্ষা করা সম্ভব হচ্ছে। গত চব্বিশ ঘন্টায় ৮,৪৬,২৭৮টি নমুনা পরীক্ষা হয়েছে। দেশে এ পর্যন্ত মোট ৪.২৩কোটির বেশী নমুনা পরীক্ষা হল। রবিবার ৩০শে আগস্ট দেশজুড়ে নতুন ৭৮,৫১২টি সংক্রমণের খবর পাওয়া গেছে। কয়েকটি সংবাদ মাধ্যমে গত চব্বিশ ঘন্টায় প্রায় ৮০হাজার সংক্রমিত হওয়ার যে সংবাদ প্রকাশিত হয়েছে,তা ভিত্তিহীন। গত চব্বিশ ঘন্টায় নতুন সংক্রমণের ৭০% খবর এসেছে সাতটি রাজ্য থেকে। এগুলি হল মহারাষ্ট্র , অন্ধ্রপ্রদেশ , কর্ণাটক , তামিলনাডু , উত্তর প্রদেশ , পশ্চিমবঙ্গ  এবং ওডিশা । মহারাষ্ট্র, অন্ধ্রপ্রদেশ ও কর্ণাটক ౼ এই তিন রাজ্যে মোট ৪৩% সংমণের খবর পাওয়া গেছে। কোভিড-১৯ এ সংক্রমিতদের মধ্যে গত ২৪ ঘন্টায় যত জনের মৃত্যু হয়েছে, তার প্রায় ৫০%-ই হয়েছে মহারাষ্ট্র, অন্ধ্রপ্রদেশ আর কর্ণাটক থেকে। এর মধ্যে মহারাষ্ট্রে এই হার ৩০.৪৮%। যে সব রাজ্যে সংক্রমণের হার ও সংক্রমিতদের মৃত্যুর ঘটনা বেশী হচ্ছে, কেন্দ্র সেই সব রাজ্যগুলিকে নমুনা পরীক্ষা বাড়াতে পরামর্শ দিয়েছে। এর ফলে সংক্রমিতদের দ্রুত শনাক্ত করে চিকিৎসা শুরু করাযাবে। এই ভাবে ওই সব রাজ্যগুলিতে মৃত্যুর হার কমানো সম্ভব হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1649953 – এই লিঙ্কে ক্লিক করুন।
ডঃ হর্ষ বর্ধন ডিজিটাল পদ্ধতিতে কর্ণাটকের বাল্লারিতে বিজয়নগর ইনস্টিটিউট অফ মেডিকেল সায়েন্সেস সুপার স্পেশালিটি ট্রমা সেন্টারের উদ্বোধন করেছেন
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন এবং কর্ণাটকের মুখ্যমন্ত্রী শ্রী বি এস ইয়েদুরিয়াপ্পা আজ কর্ণাটকের বাল্লারিতে বিজয়নগর ইনস্টিটিউট অফ মেডিকেল সায়েন্সেস সুপার স্পেশালিটি ট্রমা সেন্টার ডিজিটাল পদ্ধতিতে জাতির উদ্দেশে উৎসর্গ করেছেন। এই সুপার স্পেশালিটি ট্রমা সেন্টার উদ্বোধনের অব্যবহিত পর, কেন্দ্রীয় স্বাস্থ্য প্রতিমন্ত্রী শ্রী অশ্বিনী কুমার চৌবে এক্সপ্রেস ফিডার লাইন, আইসিইউ ওয়ার্ড এবং ১৩ কেএল লিকুইড মেডিকেল অক্সিজেন ট্যাঙ্কের উদ্বোধন করেন। এই অনুষ্ঠানে কর্ণাটকের চিকিৎসা-শিক্ষা মন্ত্রী ডঃ কে সুধাকর উপস্থিত ছিলেন। বিল্লারির বিজয়নগর ইনস্টিটিউট অফ মেডিকেল সায়েন্সেস-এর সুপার স্পেশালিটি ট্রমা সেন্টারটি গড়ে তুলতে খরচ হয়েছে ১৫০ কোটি টাকা। প্রধানমন্ত্রী স্বাস্থ্য সুরক্ষা যোজনার আওতায় এই সেন্টারটি গড়ে তোলা হয়েছে। ট্রমা সেন্টারে আপৎকালীন পরিষেবা বিভাগ ও ট্রমা কেয়ার সহ নিউরো সার্জারি ও অর্থোপেডিক্স বিভাগ রয়েছে। সদ্য গড়ে ওঠা ট্রমা সেন্টারটিতে মোট আটটি অপারেশন থিয়েটার রয়েছে যার মধ্যে ছয়টি মডিউলার-১, ২০০টি সুপার স্পেশালিটি শয্যা, ৭২টি আইসিইউ শয্যা, ২০টি ভেন্টিলেটর এবং অত্যাধুনিক সিটি স্ক্যান তথা ডিজিটাল এক্স-রে মেশিন থাকছে। এছাড়াও, স্নাতকোত্তর পর্যায়ের ২৭ জন চিকিৎসা-বিজ্ঞানের ছাত্রছাত্রী এই ট্রমা কেয়ার সেন্টার থেকে প্রশিক্ষণ নিতে পারবেন।
বিস্তারিত বিবরণের জন্য https://pib.gov.in/PressReleasePage.aspx?PRID=1649997 – এই লিঙ্কে ক্লিক করুন।
উত্তর প্রদেশ, ঝাড়খন্ড, ছত্তিশগড় ও ওডিশায় স্বাস্থ্য মন্ত্রক কেন্দ্রীয় দল পাঠিয়েছে
উত্তর প্রদেশ, ঝাড়খন্ড, ছত্তিশগড় ও ওডিশা – এই ৪টি রাজ্যে স্বাস্থ্য ও পরিবার কল্যাণ মন্ত্রক উচ্চ পর্যায়ের কেন্দ্রীয় দল পাঠানোর সিদ্ধান্ত নিয়েছে। এই রাজ্যগুলিতে কোভিড সংক্রমণের হার হঠাৎ-ই বৃদ্ধি পেয়েছে এবং কোথাও কোথাও সংক্রমিতদের মৃত্যুর হারও বেশি। এই দলটি সংশ্লিষ্ট রাজ্যকে কোভিড সংক্রমণ প্রতিহত করা, নজরদারি, নমুনা পরীক্ষা এবং সংক্রমিতদের চিকিৎসার দ্রুত ব্যবস্থা করতে প্রয়োজনীয় সাহায্য করবে। প্রতিটি দলে ১ জন মহামারী বিশেষজ্ঞ ও ১ জন জনস্বাস্থ্য বিশেষজ্ঞ থাকবেন। উত্তর প্রদেশে ৫৪ হাজার ৬৬৬, ওডিশায় ২৭ হাজার ২১৯, ছত্তিশগড়ে ১৩ হাজার ৫২০ এবং ঝাড়খন্ডে ১১ হাজার ৫৭৭ জন চিকিৎসাধীন সংক্রমিত রয়েছেন। এ পর্যন্ত উত্তর প্রদেশে ২ লক্ষ ২৫ হাজার ৬৩২ জন, ওডিশায় ১ লক্ষ ৯৩৪ জন, ঝাড়খন্ডে ৩৮ হাজার ৪৩৫ জন এবং ছত্তিশগড়ে ৩০ হাজার ৯২ জন সংক্রমিত হয়েছেন। উত্তর প্রদেশে ৩ হাজার ৪২৩ জন, ওডিশায় ৪৮২ জন, ঝাড়খন্ডে ৪১০ জন এবং ছত্তিশগড়ে ২৬৯ জন সংক্রমিত মারা গেছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1650001 – এই লিঙ্কে ক্লিক করুন।
জাতির উদ্দেশে মাননীয় প্রধানমন্ত্রী নরেন্দ্র মোদীর ‘মন কি বাত ২’০,  অনুষ্ঠানের বাংলা অনুবাদ
....... আমার প্রিয় দেশবাসী, দেশ আজ বিকাশের পথে চলেছে। এর সাফল্য তখনই সুখদায়ক হবে যখন প্রত্যেক দেশবাসী তাতে অংশ নেবেন, এই যাত্রার যাত্রী হবেন, এই পথের পথিক হবেন। সেইজন্য এটা জরুরি যে, প্রত্যেক দেশবাসী সুস্থ থাকুন, সুখী থাকুন, আর আমরা সকলে মিলে করোনাকে সম্পূর্ণভাবে পরাস্ত করি। করোনা তখনই হারবে যখন আপনি নিরাপদ থাকবেন, যখন আপনারা “দো গজ কি দূরি, মাস্ক জরুরি’, এই শপথকে পরিপূর্ণভাবে পালন করবেন। আপনারা সুস্থ থাকুন, সুখী থাকুন, এই শুভকামনার সঙ্গে পরের বারের মনের কথায় আবার মিলিত হওয়ার আকাঙ্খায়।
বিস্তারিত বিবরণের জন্য https://pib.gov.in/PressReleasePage.aspx?PRID=1649711 – এই লিঙ্কে ক্লিক করুন।
মহামারীর সময় বয়স্কদের প্রতি বিশেষ যত্নবান হওয়ার ও তাঁদের সাহায্যের আবেদন জানালেন উপ-রাষ্ট্রপতি
উপ-রাষ্ট্রপতি শ্রী এম ভেঙ্কাইয়া নাইডু বর্তমান কোভিড-১৯ মহামারীজনিত পরিস্থিতিতে বয়স্কদের প্রতি বিশেষ যত্নবান হয়ে তাঁদের সবরকম সাহায্যের আবেদন জানিয়েছেন। স্বাস্থ্য ক্ষেত্রে বর্তমান জরুরি পরিস্থিতিতে বয়স্ক ব্যক্তিরাই অসুস্থতার দিক থেকে সর্বাধিক ঝুঁকির সম্মুখীন। এই প্রেক্ষিতে তিনি বাড়ির বয়স্ক সদস্যদের প্রতি তিনি কোভিড-১৯ সংক্রান্ত বিষয়গুলির ক্ষেত্রে তরুণ ও অন্যান্য পারিবারিক সদস্যদের অতিরিক্ত আগাম সতর্কতা গ্রহণের পরামর্শ দিয়েছেন। গতকাল এক ফেসবুক পোস্টে শ্রী নাইডু দেশের স্বাস্থ্য ব্যবস্থায় আরও সংস্কার-সাধনের উপর গুরুত্ব দেন।
বিস্তারিত বিবরণের জন্য https://pib.gov.in/PressReleasePage.aspx?PRID=1649733 – এই লিঙ্কে ক্লিক করুন।
কেন্দ্রীয় স্বরাষ্ট্র মন্ত্রকের নতুন নীতি-নির্দেশিকা জারি; সংক্রমিত এলাকাগুলির বাইরে চতুর্থ পর্যায়ের আনলকের সময় আরও বেশি কর্মকান্ডে অনুমতি
সংক্রমিত এলাকাগুলির বাইরে আরও বেশি কর্মকান্ড শুরু করতে কেন্দ্রীয় স্বরাষ্ট্র মন্ত্রক নতুন নীতি-নির্দেশিকা জারি করেছে। চতুর্থ পর্যায়ের আনলক প্রক্রিয়া আগামী কাল পয়লা সেপ্টেম্বর থেকে কার্যকর হচ্ছে। এই প্রেক্ষিতে পর্যায়ক্রমে আরও বেশি কর্মকান্ড শুরু করার সিদ্ধান্ত হয়েছে। রাজ্য ও কেন্দ্রশাসিত অঞ্চলগুলির কাছ থেকে পাওয়া মতামতের ভিত্তিতে এবং সংশ্লিষ্ট কেন্দ্রীয় মন্ত্রক ও দপ্তরগুলির সঙ্গে বিস্তারিত আলাপ-আলোচনার পর এই নতুন নীতি-নির্দেশিকা জারি করা হয়েছে। নতুন নীতি-নির্দেশিকার গুরুত্বপূর্ণ বৈশিষ্ট্য : স্বরাষ্ট্র মন্ত্রকের সঙ্গে আলোচনা করে আবাসন ও শহরাঞ্চল বিষয়ক মন্ত্রক এবং রেল মন্রক আগামী ৭ই সেপ্টেম্বর থেকে পর্যায়ক্রমে মেট্রো রেল পরিষেবা চালু করতে অনুমতি দেওয়া হবে। এই প্রেক্ষিতে আবাসন ও শহরাঞ্চল বিষয়ক মন্ত্রক আদর্শ কার্যপরিচালন বিধি জারি করবে। সামাজিক /শিক্ষা প্রতিষ্ঠান সংক্রান্ত/খেলাধূলা/বিনোদন/সাংস্কৃতিক/ধর্মীয়/রাজনৈতিক সভাসমিতি ও অন্যান্য জমায়েতগুলিতে সর্বাধিক ১০০ জন ব্যক্তি অংশ নিতে পারবেন। এই নিয়ম আগামী ২১শে সেপ্টেম্বর থেকে কার্যকর হচ্ছে। অবশ্য, সীমিত সংখ্যায় এ ধরনের জমায়েতে অংশগ্রহণকারী প্রত্যেককে বাধ্যতামূলকভাবে ফেসমাস্ক ব্যবহার করতে হবে, সামাজিক দূরত্ববিধি মেনে চলতে হবে, জমায়েত-স্থলে থার্মাল স্ক্রিনিং – এর ব্যবস্থা করতে হবে। সেই সঙ্গে, হ্যান্ড ওয়াশ বা স্যানিটাইজারের ব্যবস্থা করতে হবে। খোলা রঙ্গমঞ্চে অনুষ্ঠান আয়োজন আগামী ২১শে সেপ্টেম্বর থেকে অনুমতি দেওয়া হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1649623 – এই লিঙ্কে ক্লিক করুন।
কেন্দ্রশাসিত অঞ্চলে কোভিড-১৯ সংক্রমণ ঠেকাতে কেন্দ্রীয় স্বরাষ্ট্র সচিব এবং স্বাস্থ্য ও পরিবারকল্যাণ সচিবের ব্যবস্থাপনা পর্যালোচনা
পুদুচেরী, লাক্ষাদ্বীপ, আন্দামান ও নিকোবর দ্বীপপুঞ্জ এবং দাদরা ও নগর হাভেলি এবং দমন ও দিউ – কেন্দ্রশাসিত এই অঞ্চলগুলিতে কোভিড-১৯ সংক্রমণ ঠেকাতে আজ কেন্দ্রীয় স্বরাষ্ট্র সচিব এবং স্বাস্থ্য ও পরিবারকল্যাণ সচিব যৌথভাবে একটি পর্যালোচনা বৈঠক করেছেন। ভিডিও কনফারেন্সের মাধ্যমে অনুষ্ঠিত এই বৈঠকে স্বরাষ্ট্র, স্বাস্থ্য ও পরিবারকল্যাণ মন্ত্রকের পদস্থ আধিকারিকরা ছাড়াও কেন্দ্রশাসিত অঞ্চলের আধিকারিকরাও যোগ দিয়েছিলেন। কেন্দ্রশাসিত অঞ্চলের আধিকারিকরা কোভিড-১৯-এর মোকাবিলায় কি কি ব্যবস্থা নিয়েছেন সে সম্পর্কে বিস্তারিতভাবে কেন্দ্রীয় স্বরাষ্ট্র সচিবকে জানিয়েছেন। নমুনা পরীক্ষা, সংক্রমিতদের হোম আইসোলেশনে পাঠানো, স্বাস্থ্য পরিকাঠামো বৃদ্ধি এবং স্বাস্থ্যকর্মী ও প্যারা-মেডিকেল স্টাফের ব্যবস্থা করা হয়েছে। কেন্দ্রীয় স্বরাষ্ট্র সচিব এবং স্বাস্থ্য ও পরিবারকল্যাণ সচিব কেন্দ্রশাসিত অঞ্চলের আধিকারিকদের নির্দেশ দিয়েছেন, কোভিড-১৯-এর সংক্রমণ প্রতিহত করতে তাঁরা যেন প্রশাসনিক আধিকারিক, চিকিৎসাকর্মী, প্যারা-মেডিকেল স্টাফ সহ অন্যান্য স্বাস্থ্যকর্মীদের যথাযথভাবে কাজে লাগান।
বিস্তারিত বিবরণের জন্য https://pib.gov.in/PressReleasePage.aspx?PRID=1649627 – এই লিঙ্কে ক্লিক করুন।
প্রধানমন্ত্রী ভিডিও কনফারেন্সের মাধ্যমে উত্তরপ্রদেশের ঝাঁসির রানি লক্ষ্মীবাঈ সেন্ট্রাল এগ্রিকালচারাল ইউনিভার্সিটির কলেজ ও প্রশাসনিক ভবনের উদ্বোধন করেছেন
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে উত্তরপ্রদেশের ঝাঁসির রানি লক্ষ্মীবাঈ সেন্ট্রাল এগ্রিকালচারাল ইউনিভার্সিটির কলেজ ও প্রশাসনিক ভবনের উদ্বোধন করেছেন। তিনি ওই বিশ্ববিদ্যালয়ের ছাত্রছাত্রীদের সঙ্গে মতবিনিময় করেছেন। প্রধানমন্ত্রী প্রত্যেককে অভিনন্দন জানিয়ে বলেছেন, এই বিশ্ববিদ্যালয়ে পড়াশুনা করে অনেক কিছু শিখে বেরোনোর পর ছাত্রছাত্রীরা দেশের কৃষি ক্ষেত্রকে আরও শক্তিশালী করবে বলে তিনি আশা করেন। তিনি বলেন, নতুন ভবনের নতুন নতুন সুযোগ-সুবিধা পাওয়ার ফলে ছাত্রছাত্রীরা উৎসাহিত এবং অনুপ্রাণিত হয়ে আরও কঠোর পরিশ্রম করবেন। "আমি ঝাঁসিকে দেবো না।" ౼রানি লক্ষ্মীবাঈ-এর এই উদ্ধৃতি উল্লেখ করে প্রধানমন্ত্রী ঝাঁসি এবং বুন্দেলখণ্ডের জনসাধারণকে আত্মনির্ভর ভারত অভিযানকে সফল করে তোলার আহ্বান জানান। শ্রী মোদী বলেছেন, আত্মনির্ভর ভারত অভিযানে কৃষিক্ষেত্র গুরুত্বপূর্ণ ভূমিকা পালন করবে। কৃষকদের, উৎপাদক এবং শিল্পোদ্যোগী হয়ে ওঠার মধ্য দিয়ে কৃষিক্ষেত্র আত্মনির্ভর হয়ে উঠবে। প্রধানমন্ত্রী বলেছেন, এই ভাবনার সঙ্গে সাযুজ্য রেখে বিভিন্ন ঐতিহাসিক সংস্কার হাতে নেওয়া হয়েছে। অন্যান্য শিল্পের মতো কৃষকরাও এখন তাঁদের উৎপাদিত সামগ্রী দেশের যে কোনও জায়গায় বিক্রি করতে পারেন, যার ফলে তাঁরা আরও ভালো দাম পাবেন। তিনি বলেছেন, ১ লক্ষ কোটি টাকার একটি তহবিল তৈরি করা হয়েছে যার মাধ্যমে ক্লাস্টার-ভিত্তিক উদ্যোগের মধ্য দিয়ে শিল্পে উন্নতির ব্যবস্থা করা হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1649576 – এই লিঙ্কে ক্লিক করুন।
ডঃ হর্ষ বর্ধন ডিজিটাল পদ্ধতিতে কর্ণাটকের বাল্লারিতে বিজয়নগর ইনস্টিটিউট অফ মেডিকেল সায়েন্সেস সুপার স্পেশালিটি ট্রমা সেন্টারের উদ্বোধন করেছেন
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন এবং কর্ণাটকের মুখ্যমন্ত্রী শ্রী বি এস ইয়েদুরিয়াপ্পা আজ কর্ণাটকের বাল্লারিতে বিজয়নগর ইনস্টিটিউট অফ মেডিকেল সায়েন্সেস সুপার স্পেশালিটি ট্রমা সেন্টার ডিজিটাল পদ্ধতিতে জাতির উদ্দেশে উৎসর্গ করেছেন। এই সুপার স্পেশালিটি ট্রমা সেন্টার উদ্বোধনের অব্যবহিত পর, কেন্দ্রীয় স্বাস্থ্য প্রতিমন্ত্রী শ্রী অশ্বিনী কুমার চৌবে এক্সপ্রেস ফিডার লাইন, আইসিইউ ওয়ার্ড এবং ১৩ কেএল লিকুইড মেডিকেল অক্সিজেন ট্যাঙ্কের উদ্বোধন করেন। এই অনুষ্ঠানে কর্ণাটকের চিকিৎসা-শিক্ষা মন্ত্রী ডঃ কে সুধাকর উপস্থিত ছিলেন। বিল্লারির বিজয়নগর ইনস্টিটিউট অফ মেডিকেল সায়েন্সেস-এর সুপার স্পেশালিটি ট্রমা সেন্টারটি গড়ে তুলতে খরচ হয়েছে ১৫০ কোটি টাকা। প্রধানমন্ত্রী স্বাস্থ্য সুরক্ষা যোজনার আওতায় এই সেন্টারটি গড়ে তোলা হয়েছে। ট্রমা সেন্টারে আপৎকালীন পরিষেবা বিভাগ ও ট্রমা কেয়ার সহ নিউরো সার্জারি ও অর্থোপেডিক্স বিভাগ রয়েছে। সদ্য গড়ে ওঠা ট্রমা সেন্টারটিতে মোট আটটি অপারেশন থিয়েটার রয়েছে যার মধ্যে ছয়টি মডিউলার-১, ২০০টি সুপার স্পেশালিটি শয্যা, ৭২টি আইসিইউ শয্যা, ২০টি ভেন্টিলেটর এবং অত্যাধুনিক সিটি স্ক্যান তথা ডিজিটাল এক্স-রে মেশিন থাকছে। এছাড়াও, স্নাতকোত্তর পর্যায়ের ২৭ জন চিকিৎসা-বিজ্ঞানের ছাত্রছাত্রী এই ট্রমা কেয়ার সেন্টার থেকে প্রশিক্ষণ নিতে পারবেন।
বিস্তারিত বিবরণের জন্য https://pib.gov.in/PressReleasePage.aspx?PRID=1649997 – এই লিঙ্কে ক্লিক করুন।
খাদি নির্মিত মাস্কের জনপ্রিয়তা ক্রমবর্ধমান; রেড ক্রস সোস্যাইটির কাছ থেকে ১০ লক্ষ ৫০ হাজার টাকার বরাত পেয়েছে কেভিআইসি
খাদি ও গ্রামোদ্যোগ কমিশন  ভারতীয় রেড ক্রস সোস্যাইটির কাছ থেকে উচ্চ গুণমান-বিশিষ্ট ১০ লক্ষ ৫০ হাজার টাকার খাদি নির্মিত ফেসমাস্ক সরবরাহে বরাত পেয়েছে। কমিশনের কাছে সাম্প্রতিক সময়ে টাকার অঙ্কে এটি সবচেয়ে বড় বরাত। উল্লেখ করা যেতে পারে, এক মাসেরও কম সময়ের মধ্যে কমিশন এই বরাত পেল। এর আগে কমিশন ১ লক্ষ ৮০ হাজার ফেসমাস্ক সরবরাহের বরাত পায়। ইতিমধ্যেই আগের বরাত অনুযায়ী ১ লক্ষ ৬০ হাজার ফেসমাস্ক সরবরাহ করা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1650025 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• অরুণাচল প্রদেশ : রাজ্যে গত ২৪ ঘন্টায় আরও ১৫৭ জনের আক্রান্তের খবর মিলেছে। এখনও পর্যন্ত নিশ্চিতভাবে করোনায় আক্রান্তের সংখ্যা ১ হাজার ২০৫ এবং সুস্থতার হার ৭৯.৯৫ শতাংশ।
• আসাম : রাজ্যের স্বাস্থ্যমন্ত্রী ট্যুইটে জানিয়েছেন, গতকাল ১ হাজার ৪১৭ জন রোগী হাসপাতাল থেকে ছাড়া পেয়েছেন। রাজ্যে নিশ্চিতভাবে করোনায় আক্রান্তের সংখ্যা ২১ হাজার ৫৪৮।
• মণিপুর : রাজ্যে আরও ১৫২ জনের করোনায় সংক্রমিত হওয়ার খবর মিলেছে। সুস্থতার হার বেড়ে হয়েছে ৬৯ শতাংশ। নিশ্চিতভাবে করোনায় আক্রান্তের সংখ্যা ১ হাজার ৮৪৫।
• মেঘালয় : রাজ্যে নিশ্চিতভাবে মোট করোনায় আক্রান্তের সংখ্যা ১ হাজার ২৮৪। এখনও পর্যন্ত সুস্থ হয়েছেন ১ হাজার ৪৯ জন।
• মিজোরাম : রাজ্যে গতকাল আরও ৩ জনের সংক্রমিত হওয়ার খবর মেলায় করোনায় আক্রান্তের সংখ্যা বেড়ে ১ হাজার ১১ হয়েছে। নিশ্চিতভাবে করোনায় আক্রান্তের সংখ্যা ৪২২।
• নাগাল্যান্ড : রাজ্যের তুয়েন সাঙ জেলায় শামাতোর শহরে ৩০ ও ৩১শে অগাস্ট ৪৮ ঘন্টার লকডাউন কার্যকর করা হয়েছে। এই শহর থেকে নতুন করে ৫ জনের আক্রান্তের খবর মেলায় এই ব্যবস্থা।
• সিকিম : রাজ্যে নতুন করে ২৫ জন আক্রান্ত হয়েছেন এবং ২৫ জন সুস্থ হয়েছেন। নিশ্চিতভাবে করোনায় আক্রান্তের সংখ্যা ৪০৪।
• কেরল : কোভিড আক্রান্তদের চিহ্নিত করতে রাজ্য সরকার ব্যাপক হারে অ্যান্টিজেন টেস্ট করার সিদ্ধান্ত নিয়েছে। এদিকে কোভিড-১৯ প্রোটোকল মেনেই রাজ্যে ওনম উৎসব আজ উদযাপিত হচ্ছে। রাজ্যে গতকাল আরও ২ হাজার ১৫৪ জনের সংক্রমিত হওয়ার খবর মিলেছে।
• তামিলনাডু : কেন্দ্রশাসিত পন্ডিচেরীতে গত ২৪ ঘন্টায় নতুন করে ২৯১ জন সংক্রমিত হয়েছেন এবং ৭ জন মারা গেছেন। এখানে করোনায় আক্রান্তের সংখ্যা ১৪ হাজার ৪১১ এবং নিশ্চিতভাবে করোনায় আক্রান্ত হয়েছেন ৪ হাজার ৮৪৯ জন। এখনও পর্যন্ত মৃত্যু হয়েছে ২২৮ জনের। এদিকে তামিলনাডু সরকার চলতি লকডাউনে আরও কিছু ক্ষেত্রে ছাড় দেওয়ার কথা ঘোষণা করেছে। আন্তঃরাজ্য যাতায়াতের ক্ষেত্রেই কেবল ই-পাস বাধ্যতামূলক করা হয়েছে।
• কর্ণাটক : চতুর্থ পর্যায়ের আনলকে আগামী ৭ই সেপ্টেম্বর থেকে মেট্রো পরিষেবা শুরু করা হবে। পানশালাগুলি খোলার ব্যাপারে শীঘ্রই সিদ্ধান্ত হবে। এদিকে রাজ্যে গতকাল ৮ হাজার ৮৫২ জন আক্রান্ত হয়েছেন। এর ফলে, করোনায় আক্রান্তের সংখ্যা ১ লক্ষ ছাড়িয়েছে।
• অন্ধ্রপ্রদেশ : রাজ্যে পরপর ৫ দিন গতকাল রবিবার পর্যন্ত দৈনিক ১০ হাজারেরও বেশি আক্রান্তের খবর মিলেছে। এর ফলে, করোনায় আক্রান্তের সংখ্যা ৪ লক্ষ ২৪ হাজার ছাড়িয়েছে।
• তেলেঙ্গানা : রাজ্যে গত ২৪ ঘন্টায় ১ হাজার ৮৭৩ জনের সংক্রমিত হওয়ার এবং ৯ জনের মৃত্যুর খবর মিলেছে। করোনায় আক্রান্তের সংখ্যা ১ লক্ষ ২৪ হাজার ছাড়িয়েছে এবং নিশ্চিতভাবে করোনায় আক্রান্তের সংখ্যা ৩১ হাজার ২৯৯। এখনও পর্যন্ত মৃত্যু হয়েছে ৮২৭ জনের। হায়দরাবাদ মেট্রো রেল পরিষেবা পুনরায় চালু হওয়ার অপেক্ষায়, রাজ্য সরকারের সবুজ সংকেত পেলেই পরিষেবা শুরু হবে।
• মহারাষ্ট্র : বিশ্ববিদ্যালয় মঞ্জুরি কমিশনের নির্দেশ অনুযায়ী চূড়ান্ত সেমিস্টার/বার্ষিক পরীক্ষা আয়োজনের সময়সীমা স্থির করতে উপাচার্য ও শিক্ষাবিদদের নিয়ে গঠিত কমিটিকে রিপোর্ট জমা দিতে বলা হয়েছে। এদিকে রাজ্যের উচ্চ শিক্ষা মন্ত্রী জানিয়েছেন, ছাত্রছাত্রী-শিক্ষক-শিক্ষিকা ও অশিক্ষক কর্মীদের স্বাস্থ্যের বিষয়ে কোনও রকম শৈথিল্য দেখানো হবে না।
• গুজরাট : রাজ্যে গত ২৪ ঘন্টায় ১ হাজার ২৭২ জনের সংক্রমণের খবর মিলেছে। এদিকে করোনায় সুস্থতার হার আরও বেড়ে ৮০.৬৭ শতাংশ হয়েছে। আজ পর্যন্ত ২২ লক্ষ ৬৫ হাজারেরও বেশি নমুনা পরীক্ষা হয়েছে। এর মধ্যে গতকালই হয়েছে প্রায় ৭০ হাজার।
• রাজস্থান : রাজ্যের ৩ বিধায়ক করোনায় আক্রান্ত হয়েছেন। গতকাল রাজ্যের পরিবহণ মন্ত্রীও করোনায় আক্রান্ত হয়েছেন বলে খবর।
• মধ্যপ্রদেশ : ২০২০-র জেইই মেন এবং নিট পরীক্ষায় বসতে আগ্রহী ছাত্রছাত্রীদের নিখরচায় পরিবহণের সুবিধা দেওয়া হবে বলে রাজ্য সরকার সিদ্ধান্ত নিয়েছে। করোনা মহামারীর দরুণ পরীক্ষা কেন্দ্রগুলিতে আসার ক্ষেত্রে সমস্যা দূর করতে এই সিদ্ধান্ত। সংশ্লিষ্ট জেলা প্রশাসনগুলি পরীক্ষার্থীদের নিখরচায় পরিবহণের সুবিধা দেবে।
• ছত্তিশগড় : দপ্তরের ২ জন কর্মী করোনায় আক্রান্ত হওয়ায় মুখ্যমন্ত্রী সেলফ আইসোলেশনে গেছেন। অবশ্য, মুখ্যমন্ত্রীর নমুনা পরীক্ষায় করোনা ভাইরাসের উপস্থিতির প্রমাণ মেলেনি। রাজ্যের সর্বাধিক ক্ষতিগ্রস্ত রাজধানী রাইপুরে আরও ৫১৮ জনের সংক্রমিত হওয়ার খবর মেলায় করোনায় আক্রান্তের সংখ্যা বেড়ে ১০ হাজার ৮২৫ হয়েছে। রাইপুর জেলায় এখনও পর্যন্ত মৃত্যু হয়েছে ১৪৪ জনের।
CG/BD/SB
(Visitor Counter : 149